A dinastía manchú pronto tiene problemas en politica internacional. Os rusos arriboron en a costa pacifica en 1639, entroron en a cuenca de l'Amur y topetoron con tropas manchú dende 1654. Os oiratos atacoron a os mongols khalkhas en 1680. L'emperador Kangxi quiere evitar que os rusos entren en Manchuria y que influyan en os mongols. Por o tractato de Nertchinsk en 1689 quasi tota a cuenca de l'Amur queda fuera de l'Imperio Ruso, y tamién os territorios d'os khalkhas, que reconoixen a sobiranía d'os Qing en 1691.